armvectores/hy_wikipedia_2023 huggingface dataset:
Իզիլդ Լը Բեսկո

Իզիլդ Լը Բեսկո (ֆր.՝ Isild Le Besco նոյեմբերի 22, 1982(1982-11-22), Փարիզ), ֆրանսիացի դերասանուհի, ռեժիսոր և սցենարիստ։


== Կենսագրություն ==
Իզիլդը դերասանուհի և լրագրող Կատրին Բելհոջայի (ֆր.՝ Catherine Belkhodja) դուստրն է։ Մայրն ուզում էր, որ նա կամ նրա քույրը՝ Մայվեն, դառնան կինոասատղ, և այս գործում հաջողության է հասել վերջինս։
Նա սովորել է դերասանական դպրոցում, իսկ 8 տարեկանից արդեն խաղացել է Ֆրանսիս Ժիրոյի «Lacenaire» ֆիլմում, չնայած որ նշված չի եղել տիտրերում։
Իզիլդը պաշտոնապես կինոյում առաջնաելույթ է ունեցել 13 տարեկանում՝ Էմմանուել Բերկոյի «Արձակուրդներ» (Les Vacandes, 1997) կարճամետրաժ ֆիլմում, որը ընտրված էր Կաննի կինոփառատոնի մրցութային ծրագրում։ Այնուհետև Բերկոն կրկին կանչել է նրան, որպեսզի «La Puce» («Կույս», 1998 թվական) սկանդալային կարճամետրաժ ֆիլմում խաղա գլխավոր դեր։ Այս ֆիլմով Իզիլդը որոշակի ճանաչում է ձեռք բերել ոչ միայն իր հայրենիքում, այլև Գերմանիայում (մեծ մասամբ Arte ֆրանկո-գերմանական հեռուստաալիքով ցուցադրվելու շնորհիվ)։
Դերասանուհուն իսկապես հայտնի է դարձրել Բենուա Ժակոյի «Մարկիզ դը Սադ» ֆիլմը, որտեղ նա խաղացել է Դանիել Օթոյի հետ հավասար։ Նաև շատ հաջողակ է եղել «Ռոբերտո Զուկո» ֆիլմը (2001 թվական, սերիական մարդասպան Ռոբերտո Զուկոյի մասին), և այս երկու ֆիլմերի համար նա առաջադրվել է «Սեզար» կինոմրցանակի՝ առավել խոստումնալից դերասանուհի անվանակարգում։
2003 թվականին, երբ Լը Բեսկոն ընդամենը 21 տարեկան էր, առաջնաելույթ է ունեցել որպես «Մանկական տարիֆ» ֆիլմի ռեժիսոր։ Ընդ որում, ֆիլմի սցենարը նա գրել էր 16 տարեկանում և դեռ այդ ժամանակ Փարիզի փառատոնում ստացել է պատանեկան մրցանակ լավագույն սցենարի համար։


== Ընտանիք և անձնական կյանք ==
Նրա չորս եղբայրները և քույրերը եղել են դերասաններ, որոնցից առավել հայտնի է նրա ավագ քույրը՝ Մայվեն, որը այնպիսի ֆիլմերի ռեժիսոր է, ինչպիսիք են «Դերասանների պարահանդեսը» և «Պոլիս»։
Իզիլդ Լը Բեսկոն ապրում է Նիկոլյա Իդիրոգլուի (ֆր.՝ Nicolas Hidiroglou) հետ։ 2009 թվականին նրանք ունեցել են որդի՝ Ուիլսը։


== Ծանոթագրություն ==


== Արտաքին հղումներ ==
Профиль Изильд Ле Беско на сайте uniFrance Films
«Isild Le Besco, une comédienne brut de jeu»։ Le Monde։ 2005-11-17
Շարջայի Էմիրություն

Շարջա - էմիրություն ՄԱԷ-ի կազմում։
Մայրաքաղաքը - Շարջա։ Բնակչությունը կազմում է 800 000 մարդ (2008)։ Տարածքը՝ 2600 կմ² (տարածքով 3-ը երկրում)։ Հիմնականում գտնվում է Պարսից ծոցի ափերին, սակայն ունի նաև փոքր տարածք երկրի արևելքում։ Դա առանձին տարածք է Օմանի ծոցի ափին։ Շարջան ամենահինն է 7 էմիրություններից, այն որպես բնակավայր հայտնի է արդեն 5 000 տարի։ 1727 թվականին հռչակվեց անկախ էմիրություն, իսկ 1971 թվականի դեկտեմբերի 2-ից Շարջայի Էմիրությունը մտավ ՄԱԷ-ի կազմի մեջ։
Էմիրության խոշոր բնակավայրերից են Խոր-Ֆակկան և Կալբա քաղաքները, որոնք գնտվում են Օմանի ծոցի ափերին, ինչպես նաև Դեյդ օազիսը, որի հեռավորությունը մայրաքաղաքից 60 կմ է։
Էմիրությունում գործում են ամենախիստ կանոները։ Շարջայում արգելված է արևային լոգանք ընդունել, անգամ մասնավոր լողափին, ծովում լողալ կարելի միայն հյուրանոցի մասնավոր լողափում։ Ալկոհոլը բացառապես արգելված է և չի թույլատրվում անգամ հյուրանոցներում։


== Ծանոթագրություններ ==
Ակրիի Հանրապետություն

Ակրիի Հանրապետություն (իսպ.՝ Estado Independiente de Acre; պորտ.՝ República do Acre; 1899 - 1903), խամաճիկային հանրապետություն էր Լատինական Ամերիկայում։


== Ծանոթագրություններ ==
Կոզիրի (Միլլերովսկի շրջան)

Կոզիրի (ռուս.՝ Козыри), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Կոլոդեզյանսկի գյուղական համայնքի կազմի մեջ։
Պոնտե Վելլա

Պոնտե Վելլա (Գալիսերեն-հին կամուրջ, Ponte Romana (Հռոմեական կամուրջ), Ponte Maior (Բարձր կամուրջ)), միջնադարյան կամուրջ` կառուցված նախկին հռոմեական փայտե կամրջի հիմքի վրա միայն հետիոտների համար Օրենսեում, Իսպանիայում։ Գտնվելով N120-ի և Ռուա Պրոգրեսոի խաչմերուկում, այն հատում է Մինիո գետը։ Մինիո գետից գտնվելով 41 մ բարձրության վրա անվտանգ է դարձնում հետիոտների հոսքը նույնիսկ ջրհեղեղների ժամանակ։ Մի Ժամանակ այն համարվել է ամբողջ Իսպանիայի ամենամեծ կամուրջը։


== Աշխարհագրական դիրք ==
Պոնտե Վելլա կամուրջը կառուցվել է մի մատուռի առջև` միմյանց կապելով Օրենսենը և Սանտյագո դե Կոմպոստելան։ Ponte Maior (Բարձր կամուրջ)ը միակ մուտքն է եղել Մինիո գետի վրայով մինչ մեկ այլ կամրջի կառուցումը 1816 թվականին։ Մինչդեռ Ponte Maior (Բարձր կամուրջ)ը, որն ավելի ժամանակակից կամուրջ է, կառուցվել է ավելի ուշ հազարամյակում։


== Պատմություն ==
Մինիո գետի վրա սկզբնական կամուրջը կառուցվել է առաջին դարի ընթացքում Օկտավիանոս Օգոստոս կայսեր կառավարության ժամանակ, չնայած ըստ այլ աղբյուրների այն կառուցվել է Տրայանոսի ժամանակաշրջանում։ Այս կամրջի մասին նշվում է Դոննա Ուրրասայի կտակում, որտեղ ասվում է, որ կամուրջը վերանորոգվել է Ֆերդինանդ III կայսեր միջոցներով։ Միջնադարից սկսած այն ապահովել է Օրենսե քաղաքի առևտրական և ուխտագնացության կապը։ Կառույցը վերակառուցվել է 1230 թվականին եպիսկոպոս Լորենցո Հռոմեացու միջոցներով (օրիգինալ խաչքարերով), և վերանորոգվել է 1449 թվականին եպիսկոպոս Պեդրո դե Սիլվայի կողմից։ Այս ժամանակահատվածում կամրջի երկարությունը 402 մետր էր` 48 մետր լայնություն ունեցող կամարով։ Սակայն 1449 թվականին հիմնական կամարը փլուզվում է և կամուրջը նորից վերակառուցվում է 1679 թվականին` ունենալով 370 մետր լայնություն և յոթ կամարաձև սյունամեջեր ( հիմնականում 43 մետր բարձրությամբ)։ Կամրջի բարձրությունը ջրի մակարդակից 38 մետր է։


== Պատկերասրահ ==

		
		
		
		
		
		


== Ծանոթագրություններ ==
Մադերա շրջան (Կալիֆոռնիա)

Մադերա շրջան (անգլ.՝ Madera County), ԱՄՆ Կալիֆորնիա նահանգի 58 վարչական միավորներից մեկը։ Ընդհանուր տարածությունը 5537 կմ² է, բնակչությունը՝ 150865 մարդ (2010 թ. տվյալներով)։ Շրջկենտրոնն է Մադերա բնակավայրը։ Կազմավորվել է 1893 թ.։
Արզնու ջրանցք

Արզնու ջրանցք, ջրանցք Կոտայքի մարզում, Արզնի գյուղի մոտ։ Հանված է Հրազդան գետի ձախ ափից։ Ոռոգում է Կոտայքի մարզի հողերը։ Երկարությունը 8 կմ է։


== Ծանոթագրություններ ==
Վերխնի Կրասնի Յար

Վերխնի Կրասնի Յար (ռուս.՝ Верхний Красный Яр), գյուղ Ռուսաստանի Նիժնի Նովգորոդի մարզի Լիսկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յալգսեմա

Յալգսեմա (էստ․՝ Jalgsema), գյուղ Էստոնիայի Յարվամաա նահանգի Յեռվա-Յաանի շրջանում։
2011 թվականի տվյալներով գյուղում բնակվում էր 62 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պոդլիպկի (գյուղ, Ուգրանսկի շրջան)

Անվան այլ կիրառումների համար տե՛ս՝ ՊոդլիպկիՊոդլիպկի (ռուս.՝ Подлипки), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռասել Բրաուն

Ռասել Բրաուն (անգլ.՝ Russell Braun, հուլիսի 19, 1965(1965-07-19), Ֆրանկֆուրտ, Դարմշտադտի վարչական շրջան, Հեսսեն, Գերմանիայի Ֆեդերատիվ Հանրապետություն), ժամանակակից կանադացի օպերային երգիչ, բարիտոն, ծնունդով Գերմանիայից։ Ջունոյի մրցանակակկիր։


== Կենսագրություն ==
Ռասել Բրաունը կանադացի բարիտոն Վիկտոր Բրաունի որդին է։ Ծնվել է Գերմանիայի Դաշնային Հանրապետության  Ֆրանկֆուրտ քաղաքում։ Մանկությունը անց է կացել Քյոլնում։ Նրա ծնողների տանը միշտ երաժշտական փորձեր են կատարվել և տեղի են ունեցել երաժշտական երեկոներ, այսպիսով կյանքի առաջին տարիներից շփվել է դասական երաժշտության հետ։
1982 թվականին Ռասել Բրաունը տեղափոխվել է Կանադայի Տորոնտո քաղաք
, որտեղ նրա մայրը՝ Իրեն Շվիգ Բրաունը, ստացել էր աշխատանք Թագավորական երաժշտական կոսերվատորիայում, իսկ ավելի ուշ Կանադական օպերայում։ Ռասելը նոտագրությունը սովորել է մորից, իսկ 1982 թվականից սկսել է դաշնամուր պարապել Թագավորական կոնսերվատորիայում։ Ժամանակի ընթացքում նրա հետաքրքրությունը երգի հանդեպ գերակշռել է և 1987 թվականից նա սկսել է օպերային երգի դասեր վերցնել և սկսել է երգել Կանադական օպերայի երգչախմբում։
1992 թվականին «Դոն Ժուան» ուսանողական օպերային ներկայացման Բրաունին նկարտում է Կանադական օպերայի տնօրեն Բրայն Դիկին, և հրավիրում նրան կատարելու Ֆիգարոյի դերը Սևիլյան սափրիչ օպերայում։ 1992 թվականին գլխավոր բեմում կատարած հաջող առաջնախաղը հիմք դրեց Բրաունի պրոֆեսիոնալ կարիերային։
Հետագայում Բրաունը կատարել է Պապագենոյի («Կախարդական սրինգ»), Գիլելմոյի («Այսպես են վարվում բոլորը»), Ալմավիվայի  («Ֆիգարոյի ամուսնությունը»), բժիշկ Ֆալկի  («Չղչիկը»), Մերկուցիո («Ռոմեո և Ջուլիետա»), Վալենտինայի («Ֆաուստ»), Նիկա Կարաուեի («Մեծն Գեթսբի»), ավելի ուշ Եվգենի Օնեգին համանուն օպերայում։
Հանդես է գալիս Մետրոպոլիտեն օպերայում, Լա Սկալայում։ Նրա համերգային երգացանկը ներառում է Ֆրանց Շուբերտի, Հենդելի Բրիտենի ստեղծագործությունները։
2016 թվականին արժանացել է Կանադայի շքանշանի և ստացել Կանադայի միաբանության սպա պատվավոր կոչումը։


== Ձայնագրությունների ընտրանի ==
Liebeslieder and Folk Songs. The Aldeburgh Connection, Russell Braun, Catherine Robbin, Benjamin Butterfield. 1995. CBC Records
Le Souvenir: Canadian Songs for Parlour and Stage. Sally Diblee, Russell Braun, Carolyn Maule. 1996. Centredisques
Пёрселл, Генри|Purcell, Henry. Dido and Aeneas. Boston Baroque, Martin Pearlman cond. 1996. Telarc
Shattered night, shivering stars. — Alexina Louie.National Arts Centre Orchestra, Martin Beaver, Russell Braun, Cantata Singers of Ottawa, Lawrence Ewashko, Mario Bernardi cond. 1999. CBC Records
Serata Italiana. Russell Braun, Michael Schade, Canadian Opera Company Orchestra]], Richard Bradshaw cond. 2000. CBC Records
Meditation. — Gerald Finzi. Manitoba Chamber Orchestra, Simon Streatfeild cond. 2000. CBC Records


== Ծանոթագրություններ ==
Վալերոտոնդա

Վալերոտոնդա  (իտալերեն՝ Vallerotonda), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակչությունը կազմում է 1854 մարդ (ըստ 2004 թվականի), բնակչության խտությունը՝ 31 մարդ/կմ²։ Տարածքը կազմում է 59 կմ²։ Փոստային ինդեքս՝ 03040։ Հեռախոսային կոդ՝ 0776։
Հռոմի նահատակ սուրբ Հովհաննեսն ու Պավելը հարգվում են որպես համայնքի հովանավորներ։ Տոնը նշվում է հունիսի 26-ին։
Դմիտրովսկի գյուղական խորհուրդ (այլ կիրառումներ)

Դմիտրովսկի գյուղական խորհուրդ, կարող է վերաբերել՝

Դմիտրովսկի գյուղական խորհուրդ - Ուկրաինայի Խարկովի մարզի Բոգոդուխովսկի շրջանում
Դմիտրովսկի գյուղական խորհուրդ - Ուկրաինայի Պոլտավայի մարզի Մաշևսկի շրջանում
Դմիտրովսկի գյուղական խորհուրդ -  Ուկրաինայի Խարկովի մարզի Պերվոմայսկի շրջանում
Դմիտրովսկի գյուղական խորհուրդ -  Ուկրաինայի Սումիի մարզի Վելիկոպիսարևսկի շրջանում
Միքայել Խորասանջյան

Միքայել Խորասանջյան (1835, Կոստանդնուպոլիս, Օսմանյան կայսրություն - սեպտեմբերի 15, 1903(1903-09-15), Կոստանդնուպոլիս, Օսմանյան կայսրություն), հայ վիրաբույժ, մանկավարժ, հասարակական գործիչ։


== Կենսագրություն ==
1859 թվականին ավարտել է Փարիզի համալսարանի բժշկական ֆակուլտետը։ Սամաթիայում զբաղվել է վիրաբուժությամբ, այնուհետև Կ. Պոլսում ծավալել է բժշկական, գիտամանկավարժական և հասարակական գործունեություն։ 1866 թվականին ընտրվել է Կայսերական բժշկական ընկերության անդամ։ 1873-1902 թվականներին դասավանդել է Կ.Պոլսի բժշկական բարձրագույն դպրոցում։ Բեռլինում մասնակցել է Ռոբերտ Կոխի առաջարկած տուբերկուլինի ուսումնասիրության աշխատանքներին։ Եղել է Սուլթան Համիդի պալատական բժիշկը։


== Ծանոթագրություններ ==
Լուկա-Մոլչանսկայա

Լուկա-Մոլչանսկայա (ուկրաիներեն՝ Лука-Мовчанська), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Լուկա-Մոլչանսկայա գյուղում բնակվում էր 640 մարդ։ Բնակավայրը զբաղեցնում է 2,16 կմ² տարածք։ Բնակչության խտությունը կազմում էր 296,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գոմս (այլ կիրառումներ)

Գոմս, կարող է վերաբերել՝

Գոմս - գյուղ Արևմտյան Հայաստանում, Բիթլիսի վիլայեթի Մշո գավառում
Գոմս - գյուղ Արևմտյան Հայաստանում, Վանի վիլայեթի Բերկրի-Աբաղայի գավառում
Գոմս - գյուղ Արևմտյան Հայաստանում, Բիթլիսի վիլայեթի Բիթլիսի գավառում
Գոմս - գյուղ Արևմտյան Հայաստանում, Վանի վիլայեթի Թիմարի գավառում
Գոմս - գյուղ Օսմանյան կայսրությունում, Տրապիզոնի վիլայեթի Լազիստանի գավառում
Լեչխումի լեռնաշղթա

Լեչխումի լեռնաշղթա, Մեծ Կովկասի հարավային լեռնաշղթա, Ցխենիսծղալի և Ռիոն գետերի վերին հոսանքների միջև։ Երկարությունը մոտ 60 կմ է, առավելագույն բարձրությունը՝ 3584 մ (Սամերծղլե լեռ)։ Կազմված է պորֆիրիտներից, թերթաքարերից, հյուսիս–արևելքում՝ ֆլիշներից։ Լանջերը խիստ կտրտված են, վերին մասում ալպյան ռելիեֆ է։ Տիրապետող են լեռնաանտառային և լեռնամարգագետնային լանդշաֆտները, ենթալպյան և ալպյան մարգագետինները։
Ջասպեր շրջան (Միսսուրի)

Անվան այլ կիրառումների համար տե՛ս՝ Ջասպեր շրջան (այլ կիրառումներ)Ջասպեր շրջան (անգլ.՝ Jasper County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.658 կմ² է, բնակչությունը՝ 117.404 մարդ (2010 թ. տվյալներով)։ Շրջկենտրոնն է Քարտեյջ բնակավայրը։ Կազմավորվել է 1841 թ.։
Վոշչիլիխա (գյուղ, Ռոմնիի շրջան)

Վոշչիլիխա (ուկրաիներեն՝ Вощилиха), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Վոշչիլիխա գյուղում բնակվում էր 226 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8854) 1991 HC

(8854) 1991 HC, աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 16-ին Նոբուհիրո Կավասատոյի կողմից Ուենոհարայում։
Միջին հեռավորությունը Արեգակից կազմում է 2,268171 ա. մ., առավելագույնը մոտենում է 1,9418 ա. մ. հեռավորության վրա և հեռանում 2,5946 ա. մ.։ Արեգակի շուրջ մեկ ամբողջական պտույտ է կատարում 1247,71 երկրային օրվա ընթացքում, իր ուղեծրով շարժվելով միջինում 0,28853 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8854) 1991 HC աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(7238) Կոբորի

(7238) Կոբորի (անգլ.՝ Kobori), աստերոիդ աստերոիդների հիմնական գոտում։ Հայտնաբերվել է 1989 թվականի հուլիսի 27-ին Յոշիկանե Միզունոյի և Թոշիմասա Ֆուրութայի կողմից Կանիում։
Միջին հեռավորությունը Արեգակից կազմում է 2,318484 ա. մ., առավելագույնը մոտենում է 2,0068 ա. մ. հեռավորության վրա և հեռանում 2,6302 ա. մ.։ Արեգակի շուրջ մեկ ամբողջական պտույտ է կատարում 1289,45 երկրային օրվա ընթացքում, իր ուղեծրով շարժվելով միջինում 0,279189 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7238) Կոբորի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պալլաս և Արաքնե

«Պալլաս և Արաքնե», ֆլամանդացի նկարիչ Պիտեր Պաուլ Ռուբենսի նկարը, որ ստեղծվել է 1636 կամ 1637 թվականին։ Ներկայում պահվում է Միացյալ Նահանգների Վիրջինիա նահանգի Ռիչմոնդ քաղաքի Վիրջինիայի կերպարվեստների թանգարանում։


== Նկարագրություն ==
Նկարի սյուժեն արտացոլում է Օվիդիուսի «Կերպարանափոխություններում» ներկայացված պատմությունն աստվածուհի Աթենասի և մահկանացու Արաքնեի՝ գործվածքների մրցության մասին։ Բնօրինակ առասպելում Աթենասն ընդունում է Արաքնեի մարտահրավերն ու պարտվում։ Այնուամենայնիվ, աստվածուհին պատժում է իր մրցակցին աստվածներին անարգելու համար, ինչն արտահայտվել էր Աթենքի գեղարվեստական վարպետության աստվածային ծագումը մերժելու և նրանից ավելի գեղեցիկ գործվածք ստեղծելու համար։
Նկարի հետին պլանում կախված է Տիցիանի՝ մասամբ երևացող «Եվրոպայի առևանգումը» գոբելենը, որը, ըստ Օվիդիոսի, թեմատիկ հիմք է ծառայել Արաքնեի հետ մրցության ժամանակ Աթենասի գործած գոբելենի համար։


== Աղդեցություն ==
Ռուբենսի «Պալլաս և Արաքնե» նկարի պատճենն ստեղծել է բարոկկոյի ժամանակաշրջանի իսպանացի նկարիչ և Դիեգո Վելասկեսի ազգական Խուան Բատիստա Մարտինես դել Մազոն։ Վելասկեսն իր «Լաս Մենինաս» կտավի կոմպոզիցիայում «Պալլաս և Արաքնե» նկարի պատճենը տեղադրել է իր հետևում և այն միավորել արվեստի բնագավառում անցկացված մեկ մրցության մասին պատմող մեկ այլ նկարի՝ ֆլամանդացի նկարիչ Յակոբ Յորդանսի «Ապոլլոնը, որ հանում է Մարսիասի կաշին»։
Վելասկեսի սիրելի կտավի՝ Տիցիանի «Եվրոպայի առևանգումը» նկարի՝ Ռուբենսի պատճենը պատկանել է Ֆիլիպ IV Իսպանացու թագավորական հավաքածուին։ Այդ նկարը կարելի է տեսնել «Պալլաս և Արաքնե» նկարի ֆոնին, որն էլ իր հերթին կարելի է տեսնել «Լաս Մենինաս» նկարում։


== Ծանոթագրություններ ==
Խրամորթի պատմության և մշակույթի անշարժ հուշարձանների ցանկ (Ասկերանի շրջան)

Այս հոդվածը ներկայացնում է Արցախի Հանրապետության Ասկերանի շրջանի Խրամորթ գյուղի պատմության և մշակույթի հուշարձանների ցանկը։ Ցանկում ներառված է ընդամենը 18 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Բերեստոկ (ավան, Կոնստանտինովսկի շրջան)

Բերեստոկ (ուկրաիներեն՝ Бересток), ավան Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Բերեստոկ ավանում բնակվում էր 454 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Օկաչևո

Օկաչևո (ուկրաիներեն՝ Окачеве), գյուղ Ուկրաինայի Վոլինի մարզի Ռատնովի շրջանում։
2001 թվականի տվյալներով Օկաչևո գյուղում բնակվում էր 207 մարդ։ Բնակավայրը զբաղեցնում է 0,864 կմ² տարածք։ Բնակչության խտությունը կազմում էր 239,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սնիգիրյովկայի շրջան

Սնիգիրյովկայի շրջան (ուկրաիներեն՝ Снігурівський район), շրջան Ուկրաինայի Նիկոլաևի մարզում։
Ստեղծվել է 1923 թվականին։ Վարչական կենտրոնը՝ Սնիգիրյովկա։


== Աշխարհագրություն ==
Շրջանի տարածքի մակերեսը կազմում է 1395 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 48000 մարդ։ Բնակչության խտությունը կազմում էր 34,41 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Զմիյան ասեղնագործություն

Զմիյան ասեղնագործություն (սերբ.՝ Змијањски вез)՝ ասեղնագործության հատուկ ձև, որով հիմնականում գործում են Զմիյանե (Սերբական Հանրապետություն Բոսնիա և Հերցեգովինայում) գյուղի կանայք։ Տարբերվում է զարդերով և գործելու բարդությամբ։ 2014 թվականին այն մտել է ՅՈՒՆԵՍԿՕ-ի ոչ նյութական մշակութային ժառանգության ցուցակում։ Իրենց ավանդական կանացի զգեստը առանց զմիյան ասեղնագործության չի լինում։
Ավանդական զմիյան ասեղնագործությունը օգտագործվում է կանացի հագուստները զարդարելու համար, ինչպես նաև անկողնային պարագաները, շորերը, տունը՝ զարդարելու համար։ Ասեղնագործության ժամանակ օգտագործվում են մուգ-կապույտ գույնի թելեր։ Բոսնիա և Հերցեգովինայի ուրիշ շրջանների ասեղնագործությունումօգտագործվում են երկուսից-չորս գույներ։ Գործած պատկերի բարդությունը որոշում էր բնակչի սոցիալական կարգավիճակը։ Շրջաններում ասեղնագործությամբ հիմնականում զբաղվում են խմբերով, որի ժամանակ զրուցում են կամ երգում։ Այժմ հաճախ կանայք կրում են շորեր զարդարված զմիյան ասեղնագործություններով, որով ուզում են ընդգծել իրենց արմատները։
Զմիյան ասեղնագործության տեխնիկան ձևավորվելէ XIX դարի կեսերին։ Մինչև XX դարի սկիզբն այն ասեղնագործվում էր միայն սպիտակեղենի վրա։ XX դարի կեսերից մինչև XXI դարի սկիզբ այն սկսեցին ասեղնագործել նաև բամբակի վրա։ Ժամանակակից ապրելակերպը և գլոբալիզացում սպառնում է տվյալ արհեստի ոչնչացմամբ։ Դրա համար ստեղծվում են խմբակներ՝ սովորեցնելու զմիյան ասեղնագործության։


== Ծանոթագրություններ ==
Էյնար Հերցշպրունգ

Էյնար Հերցշպրունգ (դան․՝ Ejnar Hertzsprung, հոկտեմբերի 8, 1873(1873-10-08)[…], Ֆրեդերիկսբերգ, Մայրաքաղաքային տարածաշրջան, Դանիա - հոկտեմբերի 21, 1967(1967-10-21)[…], Ռոսկիլե, Զելանդիա տարածաշրջան, Դանիա), դանիացի աստղագետ, աշխատել է Յոհանեսբուրգի աստղադիտարանում։
1911-ից 1913 թվականները համատեղ Հենրի Ռասելի հետ ստեղծել է Հերցշպրունգ-Ռասելի դիագրամը։ 1913 թվականին նա հաշվարկել է որոշ ցեֆեիդների հեռավորությունը, և դրանով իսկ հնարավոր դարձրեց ճշգրտել Հենրիետս Լավիտի կողմից հայտնաբերված ցեֆեիդների պարբերության և լուսատվության կապը։ Այս գնահատման ժամանակ նա սխալ է թույլ տվել, հնարավոր է, որ գրչի սահքի հետևանքով, արդյունքում աստղերը հաշվարկվել են տասը անգամ մոտ։ Հերցշպրունգը օգտագործել է այս գնահատականը Փոքր Մագելանի ամպի հեռավորությունը գնահատելիս։
1919-ից 1946 թվականները Հերցշպրունգը աշխատել է Լեյդենի աստղադիտարանում Նիդերլանդներում, 1937 թվականից աշխատել է այստեղ որպես տնօրեն։ Նրա ուսանողներից է եղել Ջերարդ Կոյպերը։ Հերցշպրունգի ամենանշանակալի ներդրումը գիտության մեջ հավանաբար կարելի է համարել նրա առաջարկած աստղերի սպեկտրալ դասերով, զարգացման աստիճանով և լուսատվությամբ դասակարգման մեխանիզմը։ Հերցշպրունգ-Ռասելի դիագրամը կիրառվում է աստղերի տիպերի և էվոլյուցիայի զարգացման դասակարգման համար։
Հայտնաբերել է երկու աստերոիդ՝ (1627) Իվար ( Ամուրի աստերոիդների խումբ) և (1702) Կալահարի։
Հերցշպրունգը պարգևատրվել է Թագավորական աստղագիտական միության ոսկե մեդալուվ (1929) և Բրյուսի մեդալով (1937)։ Նրա պատվին են անվանվել խառնարան Լուսնի վրա և (1693) Հերցշպրունգ աստերոիդը։


== Ծանոթագրություններ ==


== Արտաքին հղումներ ==
Bruce Medal page (անգլ.)
Awarding of Bruce Medal: PASP 49 (1937) 65 (անգլ.)
Awarding of RAS gold medal: MNRAS 89 (1929) 404 (անգլ.)
Անդրանիկ Ենոքյան

Անդրանիկ Հովհաննեսի Ենոքյան (1921, գ. Ոստան - 1965, սեպտեմբերի 7, Ալավերդի), հայ բժիշկ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։
1942 թվականին ավարտել է Երևանի բժշկական ինստիտուտը և մեկնել ռազմաճակատ։ Ծառայել է 31-րդ բանակի 352-րդ հրաձգային դիվիզիայի № 1162 գնդի սանիտաչական վաշտում որպես վաշտի հրամանատար։ Մասնակցել է Օրշայի, Մինսկի, Գրոդնոյի, Արևմտյան Պրուսիայի, Պրահայի ազատագրման համար մղված մարտերին, Քյոնիգսբերգի գրոհին։ 1944 թվականի նոյեմբերին վիրավորվել է։ Պարգևատրվել է Կարմիր աստղի շքանշանով և մեդալներով։
Պատերազմից հետո աշխատանքի է անցնում Ալավերդիում։ Սկզբում հիվանդանոցում տրոպկայանի վարիչ էր, իսկ 1952 թվականից՝ ռենտգենաբան։ Միաժամանակ երկար տարիներ նաև պոլիկլինիկայի գլխավոր բժիշկն էր և բուժմիավորման գլխավոր բժշկի տեղակալ։ Պարգևատրվել է «Առողջապահության գերազանցիկի» կրծքանշանով և պատվոգրերով։


== Ծանոթագրություններ ==
Բերդյանսկ

Բերդյանսկ (ուկրաիներեն՝ Бердянськ), քաղաք Ուկրաինայի Զապորոժիեի մարզի Բերդյանսկի քաղաքային խորհուրդում։ Բնակավայրը նախկինում նաև անվանվել է Բերդի, Նովո-Նոգայսկ, Օսիպենկո։ Հիմնադրվել է 1827 թվականին։
2012 թվականի տվյալներով Բերդյանսկ քաղաքում բնակվում էր 119 257 մարդ։ Բնակավայրը զբաղեցնում է 80 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Էդիպյան բարդույթ

Էդիպյան բարդույթ (գերմ.՝ Ödipuskomplex), համարվում է հոգեվերլուծության գլխավոր կոնցեպցիաներից մեկը։ Առաջ է քաշվել հոգեվերլուծության հիմնադիր Զիգմունդ Ֆրոյդի կողմից 1910 թվականին։ Այն սահմանվում է՝ որպես երեխայի կողմից ենթագիտակցականի կամ անգիտակցականի մակարդակով հակառակ սեռի ծնողի հանդեպ ունեցած սեռական հակումն ու իր սեռի ծնողի նկատմամբ ունեցած երկակի զգացողությունները։ Այն Ֆրոյդի կողմից անվանվել է Սոֆոկլեսի հայտնի ողբերգության համանուն հերոսի՝ Էդիպ արքայի անունով, որտեղ Էդիպը անգիտակցորեն սպանում է սեփական հորը և ամուսնանում մոր հետ։


== Էությունը ==
Ըստ Զիգմունդ Ֆրոյդի՝ այս բարդույթն ունի ունիվերսալ, համընդհանուր բնույթ։ Այն դրսևորվում է և՛ տղաների, և՛ աղջիկների մոտ։ Բայց առավել ցայտուն է տղաների մոտ։ Դեռևս 1897 թվականին Վիլհելմ Ֆլիսին ուղարկված նամակում Ֆրոյդը գրում է. 

Ուսումնասիրելով երեխաների վարքն ու համադրելով չափահաս մարդկանց հիշողությունները՝ Ֆրոյդը վերջնականապես հաստատեց իր տեսությունը։ Բարդույթը դրսևորվում է երեքից հինգ տարեկան հասակում։ Ցանկացած երեխայի մոտ առաջանում է կենսական խնդիր՝ հաղթահարել բարդույթը։


== Բարդույթ ==


=== Տղաների մոտ ===
Տղաներն այդ տարիքում սեռական հակումներ են ունենում դեպի իրենց մայրը և հակառակ՝ թշնամական, խանդի զգացողություններ հոր նկատմամբ։ Բարդույթը տղաների մոտ հաղթահարվում է հինգից վեց տարեկան հասակում, երբ առաջ է գալիս հոր կողմից պատժի՝ կրտման վախ։ Այդ տարիքում տղաների մոտ ձևավորվում է այսպես կոչված Գեր-Եսը, որի շնորհիվ երեխան սկսում է ճնշել իր հակումները մոր նկատմամբ և սկսում է իրեն նմանեցնել հորը։


=== Աղջիկների մոտ ===
Չնայած Ֆրոյդն ընդգծում է բարդույթի համընդհանրությունը, այնուամենայնիվ այն տարբեր դրսևորումներ է ունենում աղջիկների մոտ։ Երկուսից երեք տարեկան հասակում աղջիկները նույնպես սեռական հակումներ են ունենում դեպի մայրը, սակայն նկատելով իրենց մոտ առնանդամի բացակայությունը, նրանց մոտ սկսվում է այսպես կոչված խանդ առնանդամի նկատմամբ, որից էլ նրանց մոտ ուժեղանում է կախվածությունը հորից, և խանդն ու ատելությունը մոր նկատմամբ։


== Դրական և բացասական Էդիպյան բարդույթ ==
Բարդույթն, ըստ հոգեվերլուծության հիմնադրի, կարող է ունենալ նաև դրական և բացասական բնույթ։ Քանի որ մարդն ունի բիսեքսուալ բնույթ, ուստի երեխան նույնպես կարող է սիրել ծնողներից մեկին և խանդ ու ատելություն տածել մյուսի նկատմամբ։ Եթե երեխայի սեքսուալ հակումն ուղղված է հակառակ սեռի ծնողին, ապա Ֆրոյդի տեսանկյունից, դա համարվում է պոզիտիվ բարդույթ։ Սակայն լինում են դեպքեր, երբ երեխան սեռական հակում է ունենում միևնույն սեռի իր ծնողի նկատմամբ և ատում հակառակ սեռի ծնողին։ Այստեղ արդեն ի հայտ է գալիս բարդույթի նեգատիվ բնույթը։


== Գրականություն ==
В. Словарь-справочник по психоанализу, 2010 г.(չաշխատող հղում)
d'Œdipe(չաշխատող հղում)
Լիտվացիներ

Լիտվացիներ (լիտ. lietuviai, ինքնանվանումը՝ լետուվյայ), ազգ, Լիտվայի հիմնական բնակչությունը։ Բնակվում են նաև ԱՄՆ-ում, Մեծ Բրիտանիայում, Ռուսաստանում և այլն։ Խոսում են լիտվերեն։ 
Հավատացյալները հիմնականում կաթոլիկներ են։ Լիտվացիները կազմավորվել են բալթյան զանազան ցեղերից (լիտվացիներ, ժմուդներ և այլն), որոնց նախնիները մթա 3-2-րդ հազարամյակներում թափանցել են Նեման և Դվինա գետերի հովիտները։ 9-12-րդ դարերում աստիճանաբար ձևավորվել է լիտվական ազգությունը, 19-րդ դարի 2-րդ կեսին՝ ազգը։ Լիտվացիները ունեն ազգային յուրահատկությամբ աչքի ընկնող նյութական և հոգևոր մշակույթ։
Տոհվռի (այլ կիրառումներ)

Տոհվռի անունը կամ տերմինը կարող է վերաբերել հետևյալ հոդվածներին․

Տոհվռի - գյուղ Էստոնիայի Էմմաստե շրջանի կազմում։
Տոհվռի - գյուղ Էստոնիայի Պեռստի շրջանի կազմում։
Բուրիասկո

Բուրիասկո(իտալերեն՝ Buriasco), կոմունա Իտալիայի Պիեմոնտ մարզի Թուրին գավառում։
Բնակչությունը կազմում է 1405 մարդ (2008 թվականի տվյալներով)։ Բնակչության խտությունը՝ 100 մարդ/կմ²։ Տարածքը՝ 14 կմ²։ Փոստային ինդեքս՝ 10060։ Հեռախոսային կոդ՝ 0121։
Բնակավայրի հովանավորն է համարվում Միքայել Հրեշտակապետը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գլիննոե (գյուղ, Սիչովսկի շրջան)

Անվան այլ կիրառումների համար տե՛ս՝ ԳլիննոեԳլիննոե (ռուս.՝ Глинное), գյուղ Ռուսաստանի Սմոլենսկի մարզի Սիչովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաբարե

Կաբարե (ֆր.՝ cabaret, բառացի՝ փոքր գինետուն), բեմահարթակով փոքր ռեստորան, ուր կազմակերպվում են զվարճալի համերգ-ներկայացումներ։
Կաբարեներ ստեղծվել են XIX դարի 80-ական թթ., Փարիզում։ Մոնմարտրի արտիստական սրճարաններում հանպատրաստից ելույթ են ունեցել դերասաններ, երաժիշտներ, բանաստեղծներ. կարդացվել են ոտանավորներ, խաղացվել երգիծական տեսարաններ, երգվել օրվա հուզող հարցերին նվիրված քառյակներ։ Ծրագիրը վարել է կոնֆերանսիեն։ Ավելի ուշ, այլ երկրների կաբարեների բեմահարթակներում սկսել են ելույթ ունենալ նաև էստրադայի պրոֆեսիոնալ արտիստներ՝ նախապես մշակված ծրագրով։
Ռուսաստանում մեծ համբավ են վայելել 1908 թ-ին Մոսկվայում «Չղջիկ», Սանկտ Պետերբուրգում «Ծուռ հայելի» կաբարեները։


== Տես նաև ==
Մուլեն Ռուժ
Բարբարա Լեցցի

Բարբարա Լեցցի (իտալերեն՝ Barbara Lezzi, ապրիլի 24, 1972(1972-04-24), Լեչե, Ապուլիա, Իտալիա), իտալացի քաղաքական գործիչ, 2018 թվականի հունիսի 1-ից մինչև 2019 թվականի սեպտեմբերի 5-ը Հարավային Իտալիայի հարցերով առանց պորտֆելի նախարար, 2013 թվականի մարտի 5-ից Ապուլիայից Իտալիայի սենատոր։


== Կենսագրություն ==
Բարբարա Լեցցին ծնվել է 1972 թվականի ապրիլի 24-ին Լեչեում, 1991 թվականին գրասենյակային աշխատողի և օտար լեզուներով նամակագրության վարման մասնագիտությամբ ավարտել է Գրացիա Դելեդայի անվան մասնագիտական տեխնիկական քոլեջը։ 1992 թվականին սկսել է աշխատել մասնավոր ընկերություններում։ 2013 թվականին Հինգ աստղերի շարժման ցուցակով Ապուլիայից ընտրվել է Սենատ։ Եղել է Բյուջեի և տնտեսական պլանավորման մշտական հանձնաժողովի նախագահի տեղակալ, Եվրոպական քաղաքականության մշտական հանձնաժողովի անդամ։
2018 թվականի մարտի 4-ին Սենատի ընտրություններում հաղթանակ է տարել ձայների 39,9 % արդյունքով՝ Հինգ աստղերի շարժումից իր թեկնածությունն առաջադրելով Նարդոյի միամանդատ օկրուգում։ Նրա մրցակիցներից ուժեղագույնը՝ աջ կենտրոնամետ կոալիցիայի թեկնածու Լուչանո Կարիդդին (իտալերեն՝ Luciano Cariddi) ստացել է ձայների 35,2 %-ը, իսկ փորձառու քաղաքական գործիչ, Իտալիայի նախկին վարչապետ Մասիմո Դ’Ալեման՝ ընդամենը 3,9 %։
2018 թվականի հունիսի 1-ին Կոնտեի կառավարությունում զբաղեցրել է Հարավային Իտալիայի հարցերով առանց պորտֆելի նախարարի պաշտոնը։
2019 թվականի սեպտեմբերի 4-ին Ջուզեպպե Կոնտեն ձևավորել է իր երկրորդ կառավարությունը (Հարավային Իտալիայի հարցերով նոր նախարար է ընտրվել Ջուզեպպե Պրովենցանոն, Լեցցին ոչ մի նշանակում չի ստացել), և սեպտեմբերի 5-ին նոր կաբինետը երդում է տվել։


== Ծանոթագրություններ ==


== Արտաքին հղումներ ==
«Barbara LEZZI»։ Dati anagrafici e incarichi (իտալերեն)։ Senato della Repubblica։ Վերցված է 2018-06-08
Վալ

Անվան այլ կիրառումների համար տե՛ս՝ Վալ (այլ կիրառումներ)Վալ, գյուղ Հունգարիայի Հանրապետության Ֆեյերի երկրամասում։ Ըստ 2004 թվականի մարդահամարի՝ գյուղի բնակչությունը կազմում է 2,394 մարդ, իսկ բնակչության միջին խտությունը 59.14 մարդ/կմ²։


== Արտաքին հղումներ ==
Փողոցների քարտեզ(հունգարերեն)
Միլան Ռադին

Միլան Ռադին (հունիսի 25, 1991(1991-06-25) կամ հուլիսի 25, 1991(1991-07-25), Նովի Սադ, Սերբիայի Հանրապետություն, ՀՍՖՀ), սերբ ֆուտբոլիստ, ղազախական «Ակտոբե» ֆուտբոլային ակումբի կիսապաշտպանն է։


== Կարիերա ==
Ֆուտբոլով սկսել է զբաղվել սերբական «Բորաց» ակումբում, իսկ հետո տեղափոխվել է «Նովի Սադ», որտեղ անցկացրել է 4 տարի։ 2009 թ․ միացել է Նովի Սադի առաջին թիմին ստորագրելով 3 տարվա պայմանագիր։ 2009/10 մրցաշրջանի ընթացքում վարձավճարով խաղացել է սերբական «Յուգովիչ Կաչ» ակումբում։ Յուգովիչի կազմում 8 խփած գնդակներով կարողանում է դառնալ թիմի լավագույն խաղացողը։ «Սենտա» և «Ռադնիչկի» ակումբներում հաջող մրցաշրջաններ անցկացնելուց հետո տեղափոխվում է «Մլադոստ»։ 2015/16 մրցաշրջանի ընթացքում չի խաղացել, դատարանում հայց է ներկայացրել ակումբի դեմ և ձմեռային ընդմիջման ժամանակ ազատ ֆուտբոլիստի կարգավիճակով լքել է ակումբը։
2016 թ․ հունվարին հայտնվեց ռուսական «Արսենալ» ակումբի ուշադրության կենտրոնում, Կիպրոսում մասնակցեց երկու ստուգողական հանդիպման, սակայն չմիացավ թիմին։


== Նվաճումներ ==
 Մլադոստ (Լուչանի)

Սերբիայի առաջին լիգայի հաղթող ֊ 2013/14


== Ծանոթագրություններ ==


== Հղումներ ==
Ռադինը transfermarkt.com կայքում
Ռադինը soccerway.com կայքում
Ռադինը utakmica.rs կայքում
Քրդերը Հունաստանում

Քրդերը Հունաստանում (հուն․՝ Οι Κούρδοι στην Ελλάδα, քրդ.՝ کوردێن یەونانستانـێ ,Kurdên li Yewnanîstanê), Հունաստանում ապրող քրդական ծագում ունեցող անձինք։ Քրդերը Հունաստան են ներգաղթել հիմնականում պատերազմից և հալածանքներից խուսափելու համար։ Հունաստանում 1990-ական թվականներին ապաստան հայցողների մեծ մասը քրդեր են եղել հիմնականում Իրաքից, ինչպես նաև հարավարևելյան Թուրքիայից։ 1990-ական թվականների երկրորդ կեսին Հունաստան է ժամանել ընդհանուր առմամբ 43 759 քուրդ, որոնցից 40 932-ը Իրաքից են եղել, իսկ 2827-ը՝ Թուրքիայից։ Սակայն նրանցից միայն 9797-ն էին ձգտում ապաստանել Հունաստանում։
Հույների և քրդերի միջև սոցիալական հարաբերությունները գնահատվում են «լավ»․ հետազոտող Պապադոպուլուն պնդում է, որ դրա պատճառը այն է, որ հույներ իրենք նույնպես զգացել են քրդերի փորձը։ «Քուրդիստան 24» թերթին տված հարցազրույցում Հունաստանի միգրացիայի նախարար Իոաննիս Մուզալասը հայտարարել է, որ Հունաստանի հույներն ու քրդերը արտակարգ կապեր ունեն։ Հունաստանի քրդերը հաճախ անցկացնում են քրդամետ բողոքի ակցիաներ, իսկ ամբողջ Հունաստանում բացվել են տարբեր քրդական մշակութային կենտրոններ։ 1990-ական թվականների ընթացքում Թուրքիան հաճախ Հունաստանին մեղադրում էր Քրդական բանվորական կուսակցության քուրդ ապստամբներին թաքցնելու մեջ։


== Տես նաև ==
Քրդերը Հայաստանում
Եզդիները Հայաստանում


== Ծանոթագրություններ ==


== Ընթերցանության համար ==
«Οι μετανάστες της πλατείας Κουμουνδούρου»։ Το Βήμα Online (հունարեն)։ 24 November 2008։ Վերցված է 2 June 2019 
«Professor Emeritus of International Politics Christodoulos Yiallourides: “Greeks and Kurds have similar existences regarding the preservation of their identities.”»։ Înfo Welat։ 16 April 2019։ Վերցված է 2 June 2019
Էնդհաուզի առեղծվածը

«Էնդհաուզի առեղծվածը» կամ «Ծայրամասի տան վտանգը» (անգլ.՝ Peril at End House), անգլիացի գրող Ագաթա Քրիստիի դետեկտիվ վեպը, գրված 1932 թվականին։


== Սյուժե ==
Անգլիայի ծովափում հանգստի ժամանակ, Էրքյուլ Պուարոն և կապիտան Հասթինգսը ծանոթանում են երիտասարդ և հմայիչ Նիկ Բաքլիի հետ։ Նրա հետ ունեցած առաջին զրույցից հետո Պուարոն ցույց է տալիս Հասթինգսին փամփուշտ, որը խոցել է օրիորդ Բաքլիի գլխարկը և պետք է սպաներ նրան։
Պուարոն որոշում է պաշտպանել Նիկին և բռնել հանցագործին։ Նա և Հասթինգսը գնում են Նիկի տուն, որը կոչվում է «Էնդհաուզ» («տուն ծայրամասում»)։ Պուարոն բացատրում է նրան ամեն ինչ, իսկ Նիկը խոստովանում է, որ մինչ կատարվածը նրա վրա արդեն կատարվել է երեք մահափորձ, բայց նա չի կարևորել դրանք, կարծելով, որ դժբախտ պատահարներ են եղել։ Պուարոն նախազգուշական քայլեր է ձեռնարկում և խորհուրդ է տալիս Նիկին իր մոտ կանչել իր ընկերուհուն, ու նա կարող է վստահել, որպեսզի պաշտպանի նրան։ Նիկը որոշում է հրավիրել իր զարմուհուն՝ Մեգգի Բաքլիին։
Երբ նրա մոտ հրավառություն նայելու նպատակով հյուրեր են գալիս, կատարվում է հանցագործություն։ Սկզբում Պուաորն մտածում էր, որ Նիկն է սպանվել, բայց երբ նրանք զննում են դիակը, ապա տեսնում են, որ դա Մեգգին է, ում շփոթել են Նիկի հետ կարմիր չինական շալի պատճառով։
Այժմ Պուարոն զբաղվում է սպանության հետաքննությամբ և պետք է պահպանի Նիկ Բաքլիին։


== Հերոսներ ==
Էրքյուլ Պուարո - հայտնի դետեկտիվ, հետաքննել է մի շարք գործեր
Կապիտան Հասթինգս - Պուարոյի հավատարիմ ուղեկիցըԷնդհաուզի բնակիչներ

Նիկ Բաքլի - երիտասարդ աղջիկ, շատ ակտիվ
Էլլեն - Նիկի ծառան
Պարոն Քրոֆթ - արմատներով Ավստրալիայից, սենյակ է վարձում Էնդհաուզում
Տիկին Քրոֆթ - պարոն Քրոֆթի կինը, նույնպես ԱվստրիալիայիցՈւրիշներ

Ֆրեդերիկա Ռայս - Նիկի ընկերուհին, գլխավոր կասկածյալ
Ջիմ Լազարուս - երիտասարդ մարդ, ով ունի ընկերություն, Ֆրեդերիկայի ծանոթը
Կապիտան Չելլենջեր - երիտասարդ ծովահեն, Նիկի ծանոթը
Չարլզ Վայզ - Նիկ Բաքլիի զարմիկը
Մեգգի Բաքլի - Նիկ Բաքլիի զարմուհինԵրկրորդական հերոսներ

Պարոն Ուիթֆիլդ - փաստաբան
Պարոն Ռայս - Ֆրեդերիկա Ռայսի կորած ամուսինը, ով փախել է
Ավագ տեսուչ Ջեպ - Պուարոյի ծանոթ ոստիկանը
Տիկին Բաքլի - Մեգգիի մայրը


== Ագաթա Քրիստին իր վեպի մասին ==


== Հրատարակչության պատմություն ==
Առաջին անգամ տպագրվել է Ամերիկայում Dodd Mead and Company ընկերությունում (270 էջ), 1932 թվականի փետրվարին (270 էջ)։ Հետագայում Collins Crime Club (250 էջ) ընկերությունում, որը միշտ առաջին է տպագրել Ագաթի Քրիստիի վեպերը.


== Էկրանավորում ==
Էնդհաուզի գաղտնիքները (1989 թվական) — Վադիմ Դերբենևի ռուսական էկրանավորումն է։ Էրքյուլ Պուարոյի դերը խաղացել է Անատոլի Ռավիկովիչ։
Ծայրամասի տան վտանգը (1990 թվական) — հայտնի անգլիական «Ագաթի Քրիստի Պուարոն» հեռուստասերիալի լավագույն էպիզոդներից է, գլխավոր դերում՝ Դևիդ Սուշե, Նիկ Բաքլիի դերը մարմնավորել է Պոլլի Ուոկերը։


== Ծանոթացում ==
Գրքի հետ ծանոթացման մասում ասվում է՝ 


== Ծանոթագրություններ ==


== Արտաքին հղումներ ==
Peril at End House at the official Agatha Christie website
Peril at End House (1990)(անգլ.) ֆիլմը Internet Movie Database կայքում
Agatha Christie: Peril at End House computer game
(8831) Բրանդստրյոմ

(8831) Բրանդստրյոմ (անգլ.՝ Brandstrom), աստերոիդ աստերոիդների հիմնական գոտում։ Հայտնաբերվել է 1989 թվականի փետրվարի 2-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,548288 ա. մ., առավելագույնը մոտենում է 2,2353 ա. մ. հեռավորության վրա և հեռանում 2,8613 ա. մ.։ Արեգակի շուրջ մեկ ամբողջական պտույտ է կատարում 1485,84 երկրային օրվա ընթացքում, իր ուղեծրով շարժվելով միջինում 0,242288 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8831) Բրանդստրյոմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեն Լորան (Արդենների գավառ)

Սեն Լորան (ֆր.՝ Saint-Laurent), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 1201 մարդ, բնակչության խտությունը` 281.92 մարդ/կմ²։ Բնակավայրը զբաղեցնում է 4.26 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 95 կմ հյուսիս, Շառլվիլ Մեզիեր քաղաքից 5 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 839 աշխատունակ (15-64 տարեկան) բնակիչ, որոնցից ակտիվ էին 557-ը, իսկ ոչ ակտիվները` 282։ Ակտիվության ցուցանիշը կազմում է 66,4 %։ 557 աշխատունակ մարդկանցից աշխատել է 506 անձ (269 տղամարդ և 237 կին)։ Գործազուրկ են եղել 51 անձ (27 տղամարդ և 24 կին)։ 282 անաշխատունակներից 167-ը եղել են աշակերտներ կամ ուսանողներ, 77-ը` թոշակառուներ, իսկ 38-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ափտոն շրջան (Տեխաս)

Ափտոն շրջան (անգլ.՝ Upton County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 3.217 կմ² է, բնակչությունը՝ 3.404 մարդ (2000 թ. տվյալներով)։ Շրջկենտրոնն է Ռանկին բնակավայրը։ Կազմավորվել է 1887 թ.։
Հերեկի գավառակ

Հերեկ, գավառակ Արևմտյան Հայաստանում, Սեբաստիայի վիլայեթում։ Գտնվում էր Թոկատի գավառի հյուսիսարևմտյան կողմում։ Կենտրոնը Հերեկ գյուղաքաղաքն էր։


== Աշխարհագրություն ==
Հերեկն ունի բերրի և արգավանդ հողատարածություններ։ Հողերն հիմնականում ողողվում են Կելկիթի ավազանի գետերով և գետակներով։


== Կլիմա ==
Ունի մեղմ կլիմա։


== Տնտեսություն ==
Բնակչությունը մշակում էր օփիում և զբաղվում ոչխարաբուծությամբ։


== Վարչական բաժանում ==
XX դարի սկզբին գավառակն ուներ 126 գյուղեր։
Գավառակի կազմի մեջ էին մտնում հետևյալ գյուղախմբերը.
Ալինեք
Գողլու
Թեքե
Հայաթ
Պիտեվ
Տեարեք


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Աբխազիայի հերոս

Աբխազիայի հերոս (աբխ.՝ Аҧсны афырхаҵа, ռուս.՝  Герой Абхазии), մասամբ ճանաչված Աբխազիայի Հանրապետության բարձրագույն պետական պարգև1 Կոչումը և շքանշանը հիմնադրված են եղել 1992 թվականի դեկտեմբերի 4-ն։


== Հերոսների ցանկ ==
Վլադիսլավ Արձինբա
Օթարի Գոգիա
Վլադիմիր Արշբա
Շամիլ Բասաև
Ավթանդիլ Գարծկիա
Մերաբ Քիշմարիա
Սերգեյ Մաթոսյան
Աշոտ Քոսյան
Ասլան Կոբախիա
Գենադի Նիկիտչենկո
Սուլթան Սոսնալիև
Մուշնի Խվարծկիա
Գալուստ Տրապիզոնյան
Համզաթ Հանկարով
Վյաչեսլավ Էշբա
Սերգեյ Բագափշ


=== Հերոս քաղաքներ ===
Թքուարչալ
Գուդաութա


== Ծանոթագրություններ ==

Կաղապար:Աբխազիայի պարգևներ
Wonder (ալբոմ, Շոն Մենդես)

«Wonder», կանադացի երգիչ Շոն Մենդեսի սպասվելիք չորրորդ ստուդիական ալբոմ, որը պետք է թողարկվի 2020 թվականի դեկտեմբերի 4-ին Island Records լեյբլի միջոցով։


== Նախապատմություն և գովազդ ==
2020 թվականի օգոստոսի Շոն Մենդեսը «wonder» բառով դաջվածք է արել իր աջ ձեռքի վրա, ինչից հետո պարզվել է, որ այն դառնալու երգչի սպասվելիք ստուդիական ալբոմի և դրա գլխավոր սինգլի անվանումը։ 2020 թվականի սեպտեմբերի 30-ին Մենդեսն սոցիալական ցանցերում «WHAT IS #WONDER» գրվածքով հայտարարել է նախագծի մասին։ Ժամեր անց նա հայտարարել է ալբոմի և գլխավոր սինգլի անվանումը, թողարկման ամսաթվերը, ինչպես նաև թողարկել է «Intro»-ն՝ ալբոմի առաջին թրեքը։ Ալբոմի նախապատվերները թողարկվել են սթրիմինգային ծառայությունների վրա սեպտեմբերի 30-ին։
Իր հայտարարության մեջ Մենդեսն ասել է «Wonder» ալբոմի մասին․ «Դա իրոք նման է այն բանին, որ իմ մի մասը գրվել է թղթի վրա և երգ է դարձել։ Ես փորձում էի լինել նույնքան իրական և ազնիվ, որքան միշտ։ Սա մի աշխարհ է, ճանապարհորդություն է, երազանք է և ալբոմ, որը ես ուզում էի անել իսկապես երկար ժամանակ։ Այն ինձ շատ է դուր գալիս։ Շնորհակալություն, որ այսքան տարի ինձ հետ եք եղել։ Ես ձեզ բոլորիդ սիրում եմ»։
Ալբոմը գովազդելու համար 2020 թվականի նոյեմբերի 23-ին Նեթֆլիքս հարթակում լույս է տեսնելու Գրանթ Սինգերի նկարահանած «Շոն Մենդես։ Զարմանքով» (անգլ.՝ Shawn Mendes: In Wonder) ֆիլմը, որը պատմելու է Մենդեսի կյանքի վերջին մի քանի տարիները, այդ թվում նաև նրա 2019 թվականին տեղի ունեցած համանուն շրջագայությունը և «Wonder» ալբոմի ստեղծման ընթացքը։ Մենդեսը դարձել է ֆիլմի գործադիր պրոդյուսերը, որն արժանացել է 2020 թվականի Տորոնտոյի միջազգային կինոփառատոնի հատուկ ընտրությանը։


=== Սինգլներ ===
«Wonder» երգը թողարկվել է որպես նույնանուն ալբոմի գլխավոր սինգլ 2020 թվականի հոկտեմբերի 2-ին։ Երգի և ուղեկցող երաժշտական տեսահոլովակի համար թիզերները թողարկվել են հայտարարության հետ միասին։


== Երգացանկ ==


== Թողարկման պատմություն ==


== Ծանոթագրություններ ==
Ժոսլին Պուկ

Ժոսլին Ֆրանսես Պուկ (անգլ.՝ Jocelyn Frances Pook, փետրվարի 14, 1960(1960-02-14), Բիրմինգհեմ, Ուորիքշիր, Անգլիա, Միացյալ Թագավորություն), անգլիացի կոմպոզիտոր, դերասանուհի։


== Կենսագրություն ==


=== Կրթություն ===
Ավարտել է Գիլդհոլյան երաժշտության ու թատրոնի դպրոցը, որից հետո պրոֆեսիոնալ նվագում է վիոլոնչել։ Համերգներում ու թատրոններում հաջողություններ ունենալուց հետո սկսում է երաժշտություններ գրել ֆիլմերի համար։ Ներկայումս ապրում է Լոնդոնում ամուսնու՝ հարավսլավացի նկարիչ Դրագան Ալեքսիչի հետ։


== Արտաքին հղումներ ==
Ժոսլին Պուկ-ը imdb.com կայքում
(6359) Դուբինին

(6359) Դուբինին (անգլ.՝ Dubinin), աստերոիդ աստերոիդների գոտու արտաքին մասում։ Հայտնաբերվել է 1977 թվականի հունվարի 13-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,21157 ա. մ., առավելագույնը մոտենում է 2,8891 ա. մ. հեռավորության վրա և հեռանում 3,5341 ա. մ.։ Արեգակի շուրջ մեկ ամբողջական պտույտ է կատարում 2102,2 երկրային օրվա ընթացքում, իր ուղեծրով շարժվելով միջինում 0,171249 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6359) Դուբինին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Այգեպան (ֆիլմ, 1987)

«Այգեպանը», ԽՍՀՄ-ի նկարչական ֆիլմ է, նկարահանվել է 1987 թվականին, համարվում է դրամա ժանրի ֆիլմ։ Ռեժիսորը Վիկտոր Բուտուրլինն է, նկարահանվել է «Լենֆիլմ» կինոընկերության կողմից։


== Ֆիլմի ստեղծագործական թիմը ==
Սցենարի հեղինակ - Վալերի Զալոտուխա
Ռեժիսոր - Վիկտոր Բուտուրլին
Օպերատոր - Վլադիմիր Վասիլև
Նկարիչ - Ալեկսանդր Զագոսկին
Կոմպոզիտոր- Ալգիրդաս Պաուլավիչուս
Հնչյունային օպերատոր - Ալեկսանդր Գրուզդև
Խմբագիրներ - Մ. Կուրաև, Ա. Պուրտով
Կոնսուլտատներ - Ե. Բելոուսով, Ա. Դավիդով, Զ. Ալեկսեևա
Ռեժիսորի օգնական - Տ. Կոմարովա
Օպերատորի օգնական - Վ. Ամոսենկո
Մոնտաժոր - Ռ. Լիսովա
Նկարիչ-գրիմյոր- Լ. Ստեպանովնա
Հագուստի նկարիչ - Գալինա Անտիպինա
Գրիմյոր - Գ. Ֆինոգենովա


=== Գլխավոր դերերում ===
Օլեգ Բորիսով - հորեղբայր Լյոշա Գլազով (այգեպան)
Լև Բորիսով - հորեղբայր Կոլյա Ստեկլով (հորեղբայր Լյոշայի ազգական)


=== Դերերում ===
Եվգենիա Սմոլյանինովա - Տոնյա (ամբողջական անուն- Անտոնինա)։ Նաև ֆիլմի երգի կատարող։
Կոստյա Յուխով - Սանկա նեմտիր (համր դեռահաս)
Վարվարա Շաբալինա - Իրկայի մորաքույրը (Տոնիի քույրը)
Իրինա Ռակշինա - Ռայկա
Վիկտոր Բիչկով - Վիտյոկ (տրակտորավարորդ)
Պյոտր Դրոցկիյ - հորեղբայր Լյոշայի որդին
Վիկտոր Ցեպաև - առաջին նախագահ (Սելիվանով, կոլխոզի նախագահ)
Անդրեյ Շեպոչկին - առաջին քննիչ
Անդրեյ Յուրենև - փոխնախագահ
Բորիս Վոյցեխովսկիյ - փոխքննիչ
Վադիմ Լոբանով - ղեկավար


=== Էպիզոդներում ===
Նինա Ուսատովա - Մարուսյա (փոստատար)
Վալենտին Բուկին - տեղային ոստիկան
Ս. Կիրեևա


== Երաժշտությունները ==
Այս ֆիլմում կլսեք Եվգենիա Սմոլյանինովոյ ռուս կոմպոզիտորի երգերը։

На горе колхоз, под горой совхоз
Краса ли моя красота…և երգեր որոնք այլ երգիչներ են կատարում։

Прощайте, скалистые горы - երաժշտությունը Եվգենիա Ժարկովսկի, բառերը Նիկոլայ Բուկինա.
Мы с тобой два берега у одной реки - կատարում է Մայա Կրիստալինսկայա։ Այս երգը առաջին անգամ լսվել է խորհրդային «Ծարավ» կինոֆիլմում 1959 թվականին։ Երաժշտությունը Անդրեյ Էշպայ, բառերը Գրիգոր Պոժենյան։


== Հետաքրքիր փաստ ==
Այս ֆիլմը միակն է որտեղ նկարվել են Բորիսով եղբայրները; Օլեգը և Լևը։


== Ծանոթագրություններ ==
Պաուլ Վալդեն

Պաուլ Վալդեն (ռուս.՝ Павел Иванович Вальден, լատիշ․՝ Pauls Valdens, գերմ.՝ Paul Walden, հուլիսի 14 (26), 1863, Լիֆլանդիայի նահանգ, Ռուսական կայսրություն - հունվարի 22, 1957(1957-01-22)[…], Գամերտինգեն), քիմիկոս։ Պետերբուրգի ԳԱ ակադեմիկոս (1910), ազգությամբ լատիշ։


== Կենսագրություն ==
Ավարտել է Ռիգայի պոլիտեխնիկական ինստիտուտը, 1888 թվականից՝ տեղում ասիստենտ, 1893-1919 թվականներին՝ քիմիայի պրոֆեսոր։ 1919 թվականից եղել է Ռոստոկի (Գերմանիա) համալսարանի պրոֆեսոր, 1949 թվականից՝ ԳՖՀ-ում։ Աշխատությունները հիմնականում վերաբերում են լուծույթների էլեկտրաքիմիային, օպտիկական իզոմերացմանը (բացահայաել է վալդենյան դարձումները)։ Ռուսաստանում աշխատելիս զբաղվել է քիմիայի, մասնավորապես, ռուսական քիմիայի, պատմության հարցերով։


== Ծանոթագրություններ ==
Խրուշչովայա Նիկիտովկա

Խրուշչովայա Նիկիտովկա (ուկրաիներեն՝ Хрущова Микитівка), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1676 թվականին։
2001 թվականի տվյալներով Խրուշչովայա Նիկիտովկա գյուղում բնակվում էր 683 մարդ։ Բնակավայրը զբաղեցնում է 3,7 կմ² տարածք։ Բնակչության խտությունը կազմում էր 184,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անզգուշություն

Անվան այլ կիրառումների համար տե՛ս՝ Անզգուշություն (այլ կիրառումներ)Անզգուշություն, մեղքի ձև իրավունքում։
Քրեական իրավունքում տարբերում են անզգուշությունյան երկու տեսակ՝

հանցավոր ինքնավստահություն, երբ անձը նախատեսում է իր արարքների՝ հանրության համար վտանգավոր հետևանքների առաջացման հնարավորությունը, բայց թեթևամտորեն հույս է ունենում կանխել դրանք,
հանցավոր անփութություն, երբ անձը չի նախատեսում այդպիսի հետևանքներ առաջանալու հնարավորությունը, թեև կարող էր և պետք է նախատեսեր։Քաղաքացիական իրավունքում անզգուշություն առկա է, երբ անձը չի դրսևորում անհրաժեշտ շրջահայացություն, հոգատարություն։


== Գրականություն ==
Дагель П. С. Неосторожность. Уголовно-правовые и криминологические проблемы - М. : Юрид. лит., 1977. - 144 c.
Լոգինովկա (գյուղ, Կրասնոկուտսկի շրջան)

Անվան այլ կիրառումների համար տե՛ս՝ ԼոգինովկաԼոգինովկա (ռուս.՝ Логиновка), գյուղ Ռուսաստանի, Սարատովի մարզի Կրասնոկուտսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բադղիս

Բադղիսը (փուշթու և պարսկերեն՝ بادغيس ) Աֆղանստանի 34 վիլայեթներից մեկն է, գտնվում է երկրի հյուսիսարևմտյան մասում։ Սահմանակից է Թուրքմենստանին։
Տարածքը՝ 20.591 կմ², բնակչությունը՝ 420.400։ Մայրաքաղաքն է վիլայեթի հարավ-արևելքում գտնվող Ղալայ-Նաու քաղաքը։ Նահանգապետն է Էնայաթուլլա Էնայաթը։
Բնակչության գերակշռող մասը կազմում են տաջիկները, էթնիկական փոքրամասնություններ՝ փուշթուններ, թուրքմեններ, ուզբեկներ։


== Շրջանները ==
Բաղդիս նահանգը բաժանված է 7 շրջանի.


== Ծանոթագրություններ ==


== Արտաքին հղումներ ==
Map of Badghis Province (PDF)
Վրացիները Նիդերլանդներում

Վրացիները Նիդերլանդներում էթնիկական փոքրամասնություն, որը ապրում է Նիդերլանդներում։ Վրացիները Նիդերլանդներում, ըստ 2006 թվականի մարդահամարի տվյալների, կազմում են 2000 բնակիչ։
Այս թիվը չի ներառում մի շարք վրացիների Իրանից և ավելի մեծ թվով վրացիների Թուրքիայից։


== Ծանոթագրություններ ==
Իտավերավա

Իտավերավա (պորտ.՝  Itaverava),համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում է 6423 մարդ՝ 2007 թվականի տվյալներով։ Գրավում է 282,642 կմ2 տարածք։ Բնակչության խտությունը կազմում է՝ 22,7 մարդ/կմ2։


== Պատմություն ==
Քաղաքը հիմնադրվել է 1962 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 17.631.689,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝ 2.749,80 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2006 թվականի դրությամբ, կազմում է՝ 0,684 (տվյալները ՄԱԿ-ի զարգացման ծրագրի)։